Nog ’n man op N12 doodgeskiet | Netwerk24
Deur Werner Beukes 01 Julie 2020 22:27
Die moordtoneel op die N12.Foto: Verskaf
Dit is in dieselfde omgewing waar ’n jong paartjie, Johanco Fleischman (19) en sy vriendin, Jessica Kuhn (23), in Mei verlede jaar doodgeskiet is nadat hulle sonder brandstof gaan staan het. Ná meer as ’n jaar is twee verdagtes uiteindelik verlede week vir hul moord vasgetrek.
Kapt. Kay Makhubela, Gautengse polisiewoordvoerder, wou nie Woensdagaand nie kommentaar lewer oor of onwettige mynwerkers (zama-zamas), wat in die omgewing bedrywig is, by die jongste moord betrokke is nie.
“Die voorval het omstreeks 18:00 gebeur. Die man is verskeie kere geskiet. Hy het ’n Toyota Corolla met registrasienommer DY 33 GNGP bestuur. Die enjinkap en deure van die voertuig het wawyd oop gestaan toe die polisie by die toneel aankom. Dit is in dié stadium nog onbekend of die man se motor langs die pad onklaar geraak het. Niemand is nog in hegtenis geneem nie,” het Makhubela gesê.